		 	 	    ทรงเลื่อมใส ในพุทธ ศาสนา
		 	  	ทรงศึกษา และค้นคว้า อย่างถ้วนถี่
		 	  	เมื่อครั้งยัง ทรงพระเยาว์ เข้าใจดี
		 	  	พระธรรมที่ พุทธองค์ ทรงตรัสไว้
		 	  	    ยี่สิบสอง ตุลาสอง สี่เก้าเก้า
		 	  	ทรงโปรดเกล้า จัดให้มี พิธีใหญ่
		 	  	ทรงผนวช ตามประเพณี คติไทย
		 	  	สนองในพระ เดชพระคุณ บุพการี
		 	 	    พระสมณ นามว่าภูมิ พโลภิกขุ
		 	  	ทรงบรรลุ เข้าถึงธรรม ตามวิถี
		 	  	บำเพ็ญพระ ราชจริยวัตร เป็นอย่างดี
			  	ตามอย่างที่ พระนวกะ จะต้องทำ
			 	    ทรงศึกษา พระธรรมวินัย ได้ลึกซึ้ง
			  	ทรงเข้าถึง พุทธศาส อย่างเลิศล้ำ
			 	กิจของสงฆ์ ทรงปฏิบัติ เป็นประจำ
			 	กระทำตาม อย่างเคร่งครัด วัตรเช้าเย็น  
				    เสด็จพระ ราชดำเนิน ออกรับบาตร
			  	ประชาราษฎร์ ล้วนยินดี ที่ได้เห็น
			 	เฝ้าถวาย ดอกไม้ธูป เทียนเพื่อเป็น
			 	การบำเพ็ญ บุญกุศล ด้วยศรัทธา
				    พระองค์ได้ ทรงลา สิกขาบท
			  	ตามกำหนด ครบครัน วันที่ห้า
			 	ปีสองสี่ เก้าเก้าเดือน พฤศจิกา
			 	ปวงประชา ต่างบังคม ก้มกราบกราน 
				    ทรงเป็นเอก อัครศาสนู ปถัมภก
			  	ได้รับยก ย่องเชิดชู ผู้กล่าวขาน
			 	ทุกศาสนา ใต้พระบรม โพธิสมภาร
			 	พระราชทาน ทรัพย์ส่วนพระองค์ ทรงเกื้อกูล
				     ทุกชนชาติ ต่างศาสนา มาอาศัย
			  	ต่างก็ได้ รับความสุข ทุกข์สิ้นสูญ
			 	เปี่ยมด้วยพระ บารมี ทรงการูณ
			 	ด้วยพระบุญ ญาธิการ องค์ภูมินทร์

